《用范叔刚韵送陈亮功同年》
宋代·孙应时

人物相后先，筦库故多士。
若人海邦来，清渭照泾水。
风尘不自海，远业正在此。
林深兰葵芳，波动金石止。
三年亦何中，一笑聊复尔。
天风今扶摇，势作九万里。
未令游蓬山，亦合佐槐市。
富贵善移人，须公直如矢。
平生十年书，喜见习鉴齿。
少留更舂容，春醪荐鲂鲤。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。